मेगालोडोन
मेगालोडोन, जिसका अर्थ यूनानी, में "बड़े दाँत" होता है (कैरकारोडोन मेगालोडोन) प्रागैतिहासिक काल में रहने वाली एक विशाल हाँगर थी। इस प्रजाति के सबसे पुराने मिले अवशेष लगभग 18 लाख वर्ष पुराने है,और ऐसा माना जाता है कि कैरकारोडोन मेगालोडोन संभवतः 1.5 करोड़ वर्ष पहले विलुप्त हो गयी थी। यह अपने समय की शीर्ष शिकारी और सबसे बड़ी मांसाहारी मछली थी। कैरकारोडोन मेगालोडोन लंबाई मे 18 मीटर से अधिक बढ़ सकती थी और इससे प्रतीत होता है कि यह संभवतः अभी तक की सबसे बड़ी हाँगर थी। इसके अवशेषों की जांच से, वैज्ञानिकों ने निष्कर्ष निकाला है कि मेगालोडोन लैम्नीफॉर्म्स वर्ग से संबंधित थी। हालांकि, वैज्ञानिक अभी भी इसके जीनस को लेकर संशय मे हैं। मेगालोडोन के जीवाश्म से साक्ष्य मिलते हैं कि इसकी खुराक मे बड़े समुद्री जानवर शामिल थे।